CELEX: 62021TN0771
Language: fi
Date: 2021-12-11 00:00:00
Title: Asia T-771/21: Kanne 11.12.2021 – Bategu Gummitechnologie v. komissio

14.2.2022   
            
            
               FI
            
            
               Euroopan unionin virallinen lehti
            
            
               C 73/51
            
         
      Kanne 11.12.2021 – Bategu Gummitechnologie v. komissio
      (Asia T-771/21)
      (2022/C 73/65)
      Oikeudenkäyntikieli: saksa
      
         Asianosaiset
      
      
         Kantaja: Bategu Gummitechnologie GmbH (Wien, Itävalta) (edustaja: asianajaja G. Maderbacher)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi
               
            
                  —
               
               
                  velvoittamaan unionin, jota komissio edustaa, maksamaan 70 695 720,35 euroa
               
            
                  —
               
               
                  velvoittamaan unionin korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vaatii SEUT 268 artiklan nojalla korvausta vahingosta, joka aiheutui komission syyllistyttyä riittävän ilmeisiin lainvastaisuuksiin tehtäviään hoitaessaan. Komissio laiminlöi velvollisuutensa todeta ja lopettaa SEUT 101 ja SEUT 102 artiklan rikkominen, joihin eräs rautatiekaluston valmistaja oli syyllistynyt. Komissio oli synnyttänyt perustellun luottamuksen, mikä oli ohjannut kantajan tekemään investointeja.
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että komissio syyllistyi riittävän ilmeiseen harkintavallan väärinkäyttöön ja ilmeiseen arviointivirheeseen
                  Komissio ei tutkinut kantajan tekemän, asetuksen N:o 1/2003 (1) 7 artiklaan perustuvan kantelun yhteydessä kaikkia tosiseikkoja ja oikeudellisia seikkoja koskevia näkökohtia huolellisesti.
               
            
                  2)
               
               
                  Toinen kanneperuste, joka perustuu siihen, että komissio loukkasi riittävän ilmeisellä tavalla luottamuksensuojan ja oikeusvarmuuden periaatteita
                  Komissio oli kantajan mukaan antanut täsmällisiä, ehdottomia ja yhtäpitäviä vakuutteluja siitä, että erään rautatiekalustossa käytettävän materiaalin oli täytettävä komission itsensä asettamat vaatimukset. Näiden vakuuttelujen vuoksi kantaja oli tehnyt huomattavia investointeja muun muassa kyseiset vaatimukset täyttävään teknologiaan, joka oli komission toimimattomuuden vuoksi jäänyt arvottomaksi.
               
            
                  3)
               
               
                  Kolmas kanneperuste, joka perustuu siihen, että komissio loukkasi kantajan Euroopan unionin perusoikeuskirjan (2) 17 artiklassa vahvistettua omaisuudensuojaa koskevaa perusoikeutta riittävän ilmeisellä tavalla
                  Euroopan ihmisoikeussopimuksen, joka on perusoikeuskirjan 52 artiklan mukaan otettava huomioon perusoikeuskirjan soveltamisessa, ensimmäisen lisäpöytäkirjan 1 artiklaa koskevan Euroopan ihmisoikeustuomioistuimen oikeuskäytännön mukaan komissiolla on velvollisuus ryhtyä positiivisiin toimenpiteisiin kantajan henkisen omaisuuden suojaamiseksi. Komissio ei ole kuitenkaan ryhtynyt tällaisiin toimenpiteisiin.
               
            
                  4)
               
               
                  Neljäs kanneperuste, joka perustuu kantajan perusoikeuskirjan 41 artiklassa vahvistetun hyvää hallintoa koskevan oikeuden loukkaamiseen
                  Komissiolta kului noin neljä vuotta siitä, kun kantaja oli tehnyt kartellia koskevan virallisen kantelun, ilmoittaa kantajalle siitä, ettei sillä ollut aikomusta puuttua kyseisessä kantelussa esiintuotuihin rikkomisiin, eikä se ole vielä tähän päivään mennessä antanut kantelun käsittelyn lopettamista koskevaa virallista päätöstä. Niiden asiakirjojen, joihin komissio on antanut mahdollisuuden tutustua, perusteella menettelyn näin pitkälle kestolle ei ole perusteita. Niinpä komissio on kantajan mukaan syyllistynyt perusoikeuskirjan 41 artiklan rikkomiseen.
               
            
         (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EU) N:o 1/2003 (EUVL 2003, L 1, s. 1).
      
         (2)  Euroopan unionin perusoikeuskirja (EUVL 2012, C 326, s. 391).